paragraph_text: Dana 18. lipnja 1918. godine u HNK-u u Zagrebu izvedena je dramatizacija popularnog romana spisateljice Marije Jurić Zagorke "Grička vještica". Kazališna je uprava točno znala da će to djelo i na pozornici požnjeti nezapamćen uspjeh. Priču o progonu vještica u Zagrebu autorica je odjenula u romantičarsko pustolovno ruho. Djelo je dalo velik doprinos u opismenjavanju naših ljudi i izvan granica Hrvatske.